**KonferenceS**

Piedzīvo Eiropu.

Starptautiskā dimensija

jauniešu ar veselības problēmām dzīvē mūsdienās

**Informācija par pieejamību**

Vēlamies, lai šī konference ir pieejama ikvienam. Ja Jums ir ar invaliditāti saistītas speciālās vajadzības un Jums ir nepieciešama papildu informācija par konferences norises gaitu un programmu, lūdzu, sazinieties ar Aiju Kasemiru, rakstot uz elektroniskā pasta adresi Aija.Kasemira@jaunatne.gov.lv vai zvanot uz telefona numuriem 25662254; 67356240.

Konferences laikā lūdzam mūs informēt par problēmām, neērtībām un jautājumiem, ja tādi rodas.

**Konferences norises vieta, nokļūšana, reģistrācija**

Konference norisināsies viesnīcā “Mercure Riga Center”, Elizabetes iela 101, Rīga.

Nokļūšana uz viesnīcu:

* No Rīgas Centrālās stacijas: 2 minūšu gājiens; iznākot no stacijas uz centra pusi, jāpagriežas pa labi;
* No Rīgas Starptautiskās autoostas: 7 minūšu gājiens gar dzelzceļa uzbērumu;
* Braucot ar savu transportu, lietojiet navigāciju vai sekojiet norādēm uz pilsētas centru.

Konferences vieta ir pieejama personām ar kustību traucējumiem, tā kā konference norisināsies zālēs, kuras ir izvietotas pirmajā stāvā. Norises vietā ir pieejamas labierīcības personām ar kustību traucējumiem.

Konferences dalībnieki var ierasties ar atbalsta personu. Ja tiek plānots ierasties ar suņiem pavadoņiem, lūdzam to norādīt pie reģistrēšanās tiešsaistē. Aicinām pie reģistrēšanās norādīt arī jebkuru citu vajadzību.

Ja Jums ir/būs nepieciešams atbalsts, lūdzu jautājiet organizatoru komandai, kuras personas būs tērpušās violetas krāsas t-krekliņos ar uzrakstu “Jaunatnes starptautisko programmu aģentūra”.

Reģistrēšanās konferences dienā notiks pie viesnīcas recepsijas, kur būs pieejama arī organizatoru komanda.

**Personiskā autotransporta novietošana**

Pie viesnīcas ir iespējam novietot automašīnu bezmaksas. Lūdzam norādīt vajadzību, aizpildot tiešsaistes reģistrēšanās anketu.

**Konferences valoda**

Konferences darbs tiks organizēts latviešu un angļu valodā, nodrošinot tulkošanu no angļu uz latviešu valodu un no latviešu uz angļu valodu. Konferences laikā, ja būs vajadzība, tiks nodrošināti zīmju valodas tulki. Lūdzam norādīt vajadzību, aizpildot tiešsaistes reģistrēšanās anketu.

**Ēdināšana**

Konferences organizatori nodrošinās dalībniekiem divas kafijas pauzes un pusdienas, servējot ēdienus (ar laikiem ir iespējams iepazīties konferences darba kārtībā). Lūdzam pie reģistrācijas norādīt, ja ir nepieciešama speciāla vai veģetāra pārtika un ja Jums ir alerģiska reakcija uz konkrētiem pārtikas vai citiem produktiem, norādot kādiem.

**Atpūtas telpa**

Konferences laikā tiks nodrošināts numuriņš, kurā ir iespējams atpūsties/atgulties. Tiek paredzēts, ka konferences laikā, nodrošinot higiēnas prasības, to varēs izmantot vairākas personas. Lūdzam norādīt pēc tās vajadzību, aizpildot tiešsaistes reģistrēšanās anketu (ja iespējams, norādot laiku, kad atpūta ir vajadzīga).